**A 2022. január 27-ei Közgyűlés nyilvános ülés határozatai**

**1/2022. (I. 27.) Kgy. számú határozat**

A Közgyűlés a 2022. január 27-ei ülés napirendjét az alábbiak szerint fogadta el:

**NYILVÁNOS ÜLÉS**

**1./ Beszámoló az előző Közgyűlés óta eltelt időszak fontosabb eseményeiről és a polgármester átruházott hatáskörben hozott döntéseiről**

**Előadó:** Dr. Nemény András polgármester

**2./ Tájékoztató a polgármester és a kulturális ágazat vezetői illetményét érintő jogszabályváltozásokról**

 **Előadók:** Dr. Nemény András polgármester

 Dr. Horváth Attila alpolgármester

 Horváth Soma alpolgármester

**3./ Javaslat Szombathely Megyei Jogú Város Önkormányzata 2021. évi költségvetéséről szóló 7/2021. (II.25.) önkormányzati rendelet III. számú módosításának megalkotására**

 **Előadók:** Dr. Nemény András polgármester

 Dr. Horváth Attila alpolgármester

 Dr. Károlyi Ákos jegyző

 **Meghívott:** Gáspárné Farkas Ágotakönyvvizsgáló

**4./ Javaslat ingatlanokkal kapcsolatos döntések meghozatalára**

 **Előadók:** Dr. Nemény András polgármester

 Dr. Horváth Attila alpolgármester

 **Meghívott:** Dr. Németh Gábor, a SZOVA Zrt. vezérigazgatója

**5./ Javaslat fejlesztésekkel kapcsolatos döntések meghozatalára**

 **Előadók:** Dr. Nemény András polgármester

 Dr. Horváth Attila alpolgármester

**6./ Javaslat szombathelyi bérlakás program támogatására**

**Előadók:** Dr. Nemény András polgármester

 Dr. László Győző alpolgármester

**7./ Javaslat Szombathely Megyei Jogú Város Önkéntes Koncepciója és Stratégiája elfogadására**

**Előadók:** Dr. Nemény András polgármester

 Dr. László Győző alpolgármester

**8./ Tájékoztató a lejárt határidejű közgyűlési határozatok végrehajtásáról**

 **Előadó:** Dr. Károlyi Ákos jegyző

**9./ Jegyzői tájékoztató a Polgármesteri Hivatal törvényességi és hatósági munkájáról, a Hivatal tevékenységéről**

 **Előadó:** Dr. Károlyi Ákos jegyző

**10./ Javaslat az országgyűlési egyéni választókerületi választási bizottság tagjainak megválasztására**

**Előadó:** Dr. Károlyi Ákos jegyző, a Vas 01.OEVK Választási Iroda Vezetője

**Felelős:** Dr. Nemény András polgármester

**Határidő:** azonnal

***I.***

***NYILVÁNOS ÜLÉS***

***1./ Beszámoló az előző Közgyűlés óta eltelt időszak fontosabb eseményeiről és a polgármester átruházott hatáskörben hozott döntéseiről***

***Előadó:*** *Dr. Nemény András polgármester*

**2/2022. (I.27.) Kgy. számú határozat**

A Közgyűlés FŐKEFE Rehabilitációs Foglalkoztató Ipari Közhasznú Nonprofit Kft. Szombathelyi Fióktelepe által benyújtott kérelmet megtárgyalta, és az alábbi döntéseket hozza:

1. A Közgyűlés a FŐKEFE Rehabilitációs Foglalkoztató Ipari Közhasznú Nonprofit Kft. kérelmének helyt adva támogatja, hogy a Szombathely, Rumi út 142. számtól induló 7H jelű járat indulási időpontja a menetrendben 13:35 óráról 12:30-ra változzon.
2. A Közgyűlés felhatalmazza a Polgármestert a Közszolgáltatási Szerződés jelen határozatnak megfelelő módosításához szükséges intézkedések megtételére.

**Felelős:** Dr. Nemény András, polgármester

Horváth Soma, alpolgármester

Dr. Károlyi Ákos, jegyző

(A végrehajtás előkészítéséért:

Kalmár Ervin, a Városüzemeltetési Osztály vezetője)

**Határidő:** 1-2. pont: azonnal

**3/2022. (I.27.) Kgy. számú határozat**

A Közgyűlés felkéri a jegyzőt, teremtse meg annak lehetőségét, hogy azon képviselők, akik saját elhatározásuk alapján kérik, önéletrajzukat szerepeltethessék a város honlapján.

**Felelős:** Dr. Nemény András polgármester

 Dr. Károlyi Ákos jegyző

 (a végrehajtás előkészítéséért:

 Desits Zoltán, az Informatikai Iroda vezetője)

**Határidő:** 2022. február 15.

**4/2022. (I.27.) Kgy. számú határozat**

A Közgyűlés a Nemzeti Összetartozás Szombathelyi Emlékbizottsága által anyagi forrás rendelkezésre állása esetén megvalósítandó, a Nemzeti Összetartozás emlékére felállítandó köztéri „Szélrózsa” elnevezésű műalkotás Ezredévi parkban történő megvalósítására vonatkozó „B” verziót elveti. A Közgyűlés felkéri a Nemzeti Összetartozás Szombathelyi Emlékbizottságát, hogy a városi kertésszel és a városi főépítésszel együttműködve vizsgálják meg a műalkotás elhelyezésére szolgáló lehetséges pontos helyszíneket, különös figyelemmel a meglévő értékes növényállományra. A Közgyűlés felkéri ezt követően az előkészítőket, javaslatukat terjesszék a 2022. februári testületi ülések elé.

**Felelős:** Dr. Nemény András polgármester

 Horváth Soma alpolgármester

 Dr. Károlyi Ákos jegyző

 (a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője

 Kalmár Ervin, a Városüzemeltetési Osztály vezetője,

 Sütő Gabriella, a Főépítészi Iroda vezetője)

**Határidő:** 2022. februári bizottsági ülések és Közgyűlés

**5/2022. (I.27.) Kgy. számú határozat**

Szombathely Megyei Jogú Város Önkormányzata kinyilvánítja szándékát arra nézve, hogy a jövőben közterületet szándékozik elnevezni Wagner András volt polgármesterről, a város díszpolgáráról, ezért felkéri a polgármestert, hogy ennek érdekében vegye fel a kapcsolatot Wagner András családjával.

**Felelős:** Dr. Nemény András polgármester

 Horváth Soma alpolgármester

 (a végrehajtás előkészítéséért:

 Dr. Holler Péter, a Hatósági Osztály vezetője

**Határidő:** azonnal

**6/2022. (I.27.) Kgy. számú határozat**

Szombathely Megyei Jogú Város Önkormányzata kinyilvánítja szándékát arra nézve, hogy a jövőben közterületet szándékozik elnevezni Göncz Árpád volt köztársasági elnökről, ezért felkéri a polgármestert, hogy ennek érdekében vegye fel a kapcsolatot a Göncz Árpád Alapítvánnyal.

**Felelős:** Dr. Nemény András polgármester

 Horváth Soma alpolgármester

 (a végrehajtás előkészítéséért:

 Dr. Holler Péter, a Hatósági Osztály vezetője

**Határidő:** azonnal

**7/2022. (I.27.) Kgy. számú határozat**

Szombathely Megyei Jogú Város Önkormányzata kinyilvánítja szándékát arra nézve, hogy ingyenesen ingatlant szándékozik biztosítani elsődlegesen a kézilabda utánpótlás számára edzőcsarnok építése céljából azzal, hogy a terület biztosítására a projekt megvalósításához szükséges támogatói okirat kiállítását követően kerüljön sor.

**Felelős:** Dr. Nemény András polgármester

 Dr. Horváth Attila alpolgármester

 Dr. László Győző alpolgármester

 (a végrehajtás előkészítéséért:

 Nagyné Dr. Gats Andrea, a Jogi és Képviselői Osztály vezetője)

**Határidő:** azonnal

**II.**

**8/2022. (I.27.) Kgy. számú határozat**

Szombathely Megyei Jogú Város Közgyűlése a Szombathelyi Haladás Labdarúgó és Sportszolgáltató Kft.-vel kapcsolatos, 194/2021.(X.28.) Kgy. sz. határozat végrehajtásáról szóló tájékoztatást tudomásul veszi.

**Felelős:** Dr. Nemény András polgármester

 Dr. László Győző alpolgármester

Dr. Károlyi Ákos jegyző

(a végrehajtásért:

Nagyné Dr. Gats Andrea, a Jogi és Képviselői Osztály vezetője)

**Határidő:** azonnal

**III.**

**9/2022. (I.27.) Kgy. számú határozat**

1. Szombathely Megyei Jogú Város Önkormányzata kijelenti, hogy tagja kíván lenni a Magyar CIVINET hálózatnak, mely tagság tagdíjfizetési kötelezettséggel nem jár.

1. A Közgyűlés felhatalmazza Kalmár Ervint, hogy a Magyar CIVINET hálózatban Szombathely Megyei Jogú Város Önkormányzatának képviseletében eljárjon.
2. A Közgyűlés felhatalmazza a Polgármestert a Magyar CIVINET hálózatba történő belépéshez szükséges Tagsági kérelem aláírására.

**Felelős:** Dr. Nemény András polgármester

Dr. Horváth Attila alpolgármester

Horváth Soma alpolgármester

Dr. Károlyi Ákos jegyző

 /A végrehajtás előkészítéséért:

Dr. Kovács Előd, a Polgármesteri Kabinet vezetője/

**Határidő:** 1., 2. pont: azonnal

3. pont: 2022. február 10.

**IV.**

**10/2022. (I.27.) Kgy. számú határozat**

Szombathely Megyei Jogú Város Önkormányzata kijelenti, hogy a jövőben is tagja kíván lenni a Polgármesterek Szövetségének, és felhatalmazza a polgármestert az erre vonatkozó nyilatkozat aláírására és benyújtására.

**Felelős:** Dr. Nemény András polgármester

Dr. László Győző alpolgármester

Németh Ákos, fenntartható fejlődéssel, klímapolitikával és az önkormányzatnál regisztrált önkéntesek tevékenységével összefüggő feladatok felügyeletéért felelős tanácsnok

Dr. Károlyi Ákos jegyző

 /A végrehajtás előkészítéséért:

Dr. Kovács Előd, a Polgármesteri Kabinet vezetője/

**Határidő:** azonnal, illetve a nyilatkozat benyújtására 2022. február 10.

**V.**

**11/2022. (I.27.) Kgy. sz. határozat**

A Közgyűlés hozzájárul ahhoz, hogy az Önkormányzat és a Szombathelyért Közalapítvány között létrejött 61588-2/2015. számú kölcsönszerződés 4. pontja az alábbiak szerint módosuljon:

„.4. Adós kötelezettséget vállal arra, hogy a kölcsönt 2022. december 31. napjáig a Hitelezőnek visszafizeti.”

**Felelős:** Dr. Nemény András polgármester

 Dr. Horváth Attila alpolgármester

 Dr. Károlyi Ákos jegyző

(A végrehajtásért felelős:

Vinczéné Dr. Menyhárt Mária, az Egészségügyi és Közszolgálati Osztály vezetője,

Stéger Gábor a Közgazdasági és Adó Osztály vezetője)

**Határidő**: azonnal

**VI.**

**12/2022. (I. 27.) Kgy. számú határozat**

1. Szombathely Megyei Jogú Város Közgyűlése a „SozialMarie – Prize for social innovation 2022” elnevezésű felhívásra történt pályázat benyújtásáról szóló tájékoztatást tudomásul veszi.
2. A Közgyűlés felhatalmazza a Polgármestert, hogy nyertes pályázat esetén a támogatási szerződést aláírja.

**Felelős:** Dr. Nemény András polgármester

 Dr. László Győző alpolgármester

 Dr. Károlyi Ákos jegyző

 /a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője

 Stéger Gábor, a Közgazdasági és Adó Osztály vezetője/

**Határidő:** azonnal

**VII.**

**13/2022.(I.27.) Kgy. sz. határozat**

1. A Közgyűlés a nemzeti köznevelésről szóló 2011. évi CXC. törvény 50. § (8) bekezdése, valamint a nevelési-oktatási intézmények működéséről és a köznevelési intézmények névhasználatáról szóló 20/2012. (VIII.31.) EMMI rendelet 24. § (1a) bekezdése alapján a Szombathelyi Tankerületi Központhoz tartozó általános iskolák 2022/2023. tanévre vonatkozó iskolakörzeti beosztását az előterjesztés melléklete szerinti tartalommal javasolja meghatározni.
2. A Közgyűlés felkéri a polgármestert, hogy a Közgyűlés döntéséről a Szombathelyi Tankerületi Központot tájékoztassa.

**Felelős:** Dr. Nemény András polgármester

 Dr. László Győző alpolgármester

 Dr. Károlyi Ákos jegyző

 /a végrehajtás előkészítéséért:

 Vinczéné dr. Menyhárt Mária, az Egészségügyi és Közszolgálati Osztály vezetője/

**Határidő:** azonnal (az 1. pont vonatkozásában)

 2022. február 15. (a 2. pont vonatkozásában)

**VIII.**

**14/2022.(I.27.) Kgy. sz. határozat**

Szombathely Megyei Jogú Város Közgyűlése a Fogyatékkal Élőket és Hajléktalanokat Ellátó Közhasznú Nonprofit Kft. alapító okiratának IV. pont k) alpontja alapján jóváhagyja, hogy a társaság a JustFood Kft.-vel készétel szállítására 2022. február 1 - 2022. december 31. közötti időtartamra az előterjesztés mellékletét képező vállalkozási szerződést megkösse, és felhatalmazza a társaság ügyvezetőjét a szerződés aláírására.

**Felelősök:**  Dr. Nemény András, polgármester

 Dr. László Győző, alpolgármester

 /a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője

 Stéger Gábor, a Közgazdasági és Adó Osztály vezetője

 Németh Klára, a társaság ügyvezetője/

**Határidő:** azonnal

***Kiegészítő beszámoló határozatai***

**I.**

**15/2022. (I.27.) Kgy. sz. határozat**

* + - 1. Szombathely Megyei Jogú Város Közgyűlése a közterület-felügyeletről szóló 1999. évi LXIII. törvény 7. § (3) bekezdése alapján – a Közterület-felügyelet javaslatára – a 8730 hrsz-ú közterületi ingatlant kijelöli képfelvevővel történő megfigyelésre.
1. A Közgyűlés felkéri a jegyzőt, hogy a közterület-felügyeletről szóló 1999. évi LXIII. törvény 7. § (4)-(5) bekezdésében foglalt szükséges intézkedések megtételéről gondoskodjon.

**Felelős:** Dr. Nemény András polgármester

 Horváth Soma alpolgármester

 Dr. Károlyi Ákos jegyző

 (a végrehajtás előkészítéséért:

 Dr. Holler Péter, a Hatósági Osztály vezetője

 Ágoston Sándor, a Közterület-felügyelet irodavezetője

Desits Zoltán, az Informatikai Iroda vezetője)

**Határidő:** azonnal

**II.**

**16/2022. (I.27.) Kgy. sz. határozat**

Szombathely Megyei Jogú Város Közgyűlése a Savaria Turizmus Nonprofit Kft. Nemzeti Kulturális Alap Kulturális Fesztiválok Kollégiumához benyújtott pályázatát önkormányzati forrás biztosítása nélkül jóváhagyja.

**Felelős:** Dr. Nemény András polgármester

 Horváth Soma alpolgármester

 Dr. Horváth Attila alpolgármester

 Dr. Károlyi Ákos jegyző

(A végrehajtásért felelős:

Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő**: azonnal

**III.**

**17/2022. (I.27.) Kgy. sz. határozat**

A Közgyűlés az iSi Automotive Hungary Kft-vel, a 3H jelű autóbusz járat működtetése tárgyában kötött együttműködési megállapodással kapcsolatos tájékoztatót megismerte, az abban foglaltakat tudomásul vette.

**Felelős:** Dr. Nemény András, polgármester

 Horváth Soma, alpolgármester

Dr. Károlyi Ákos, jegyző

(A végrehajtás előkészítéséért:

Kalmár Ervin, a Városüzemeltetési Osztály vezetője

A támogatás felhasználásáért, beszámoló készítésért:

Vinczéné Dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője)

**Határidő:** azonnal

**IV.**

**18/2022. (I.27.) Kgy. sz. határozat**

A Közgyűlés – a városnév használatának szabályairól szóló 16/1994. (VI.9.) önkormányzati rendelet 4. § (1) bekezdése alapján **engedélyezi**, hogy Nagy Miklós Ferenc egyéni vállalkozó (9700 Szombathely, Zanati út 4. 1/110.) vállalkozása elnevezésében a városnevet fantázianévként használhassa „M86 Savaria Store” formában, a vállalkozás működésének időtartamáig.

**Felelős:** Dr. Nemény András, polgármester

Dr. Károlyi Ákos, jegyző

(A végrehajtás előkészítéséért:

Nagyné Dr. Gats Andrea, a Jogi és Képviselői Osztály vezetője)

**Határidő:** azonnal

**19/2022. (I. 27.) Kgy. számú határozat**

A Közgyűlés a két ülés közti időszak fontosabb eseményeiről és a polgármesteri hatáskörben hozott döntésekről szóló beszámolót elfogadja.

**Felelős:** Dr. Nemény András polgármester

**Határidő:** azonnal

***2./ Tájékoztató a polgármester és a kulturális ágazat vezetői illetményét érintő jogszabályváltozásokról***

***Előadók:*** *Dr. Nemény András polgármester*

 *Dr. Horváth Attila alpolgármester*

 *Horváth Soma alpolgármester*

**I.**

**20/2022. (I.27.) Kgy. számú határozat**

1. Szombathely Megyei Jogú Város Közgyűlése tudomásul veszi, hogy a 682/2021. (XII. 6.) Korm. rendelet 1. § (1) bekezdése alapján 2022. január 1. napjától
* a Berzsenyi Dániel Megyei Hatókörű Városi Könyvtár igazgatónak munkabére havi bruttó 752.880,- Ft-ra,
* a Savaria Megyei Hatókörű Városi Múzeum igazgatójának munkabére havi bruttó 989.280,- Ft-ra,
* a Mesebolt Bábszínház igazgatójának munkabére havi bruttó 752.640,- Ft-ra,
* a Savaria Szimfonikus Zenekar igazgatójának munkabére havi bruttó 754.800,- Ft-ra,
* az AGORA Savaria Kulturális és Médiaközpont Nonprofit Kft. és a Weöres Sándor Színház Nonprofit Kft. ügyvezetőjének személyi alapbére havi bruttó 720.000,- Ft-ra

emelkedett.

1. A Közgyűlés felkéri a polgármestert, hogy a jelen előterjesztésben nem érintett önkormányzati intézmények igazgatóinak és önkormányzati tulajdonú gazdasági társaságok ügyvezetőinek bére kerüljön felülvizsgálatra.

**Felelős:** Dr. Nemény András polgármester

 Horváth Soma alpolgármester

 Dr. Horváth Attila alpolgármester

Dr. Károlyi Ákos jegyző

(a végrehajtásért:

Vinczéné Dr. Menyhárt Mária, az Egészségügyi és Közszolgálati Osztály vezetője)

Nagyné Dr. Gats Andrea, a Jogi és Képviselői Osztály vezetője)

**Határidő:** azonnal (1. pont vonatkozásában)

 2022. februári közgyűlés (2. pont vonatkozásában)

**II.**

**21/2022. (I.27.) Kgy. sz. határozat**

Szombathely Megyei Jogú Város Közgyűlése megismerte és tudomásul vette a Magyarország helyi önkormányzatairól szóló 2011. évi CLXXXIX. törvénynek a polgármester illetményét 2022. január 1. napjától megemelő, módosított rendelkezéseit, valamint a Kormányhivatal határozathozatal pótlására irányuló eljárásának lehetőségéről szóló tájékoztatást.

A Közgyűlés megismerte továbbá a polgármester nyilatkozatát arra vonatkozóan, hogy a fenti rendelkezések ellenére sem kívánja felvenni az emelésből adódó többletilletmény összegét, figyelemmel a város gazdasági helyzetére.

A Közgyűlés tudomásul veszi a polgármester azon bejelentését, hogy amennyiben a Vas Megyei Kormányhivatal törvényességi felügyelet keretében a polgármesteri illetmény emelése tárgyában felhívja az Önkormányzatot a döntés meghozatalára, úgy az erre irányuló javaslatot a polgármester akként fogja előterjeszteni, hogy az emelésből adódó illetménykülönbözetnek megfelelő összeget jótékony célra vagy önkormányzati feladatok finanszírozására fogja fordítani.

**Felelősök:** Dr. Nemény András, polgármester

Dr. Károlyi Ákos, jegyző

(A végrehajtás előkészítéséért:

Nagyné dr. Gats Andrea, a Jogi és Képviselői Osztály vezetője)

**Határidő:** azonnal

**III.**

**22/2022. (I.27.) Kgy. sz. határozat**

Szombathely Megyei Jogú Város Közgyűlése felkéri a polgármestert, hogy az Alaptörvény 32. cikk (1) bekezdés f) pontja alapján kezdeményezze az Mötv. 71. § (2) bekezdésének és az arra hivatkozó rendelkezéseinek módosítását olyan módon, hogy a polgármesteri illetmény emelése ne legyen kötelező minden önkormányzat számára, hanem az egyes képviselő-testületek mérlegelési jogkört kapjanak e tárgyban.

**Felelősök:** Dr. Nemény András, polgármester

 Dr. Károlyi Ákos, jegyző

 (A végrehajtás előkészítéséért:

Nagyné dr. Gats Andrea, a Jogi és Képviselői Osztály vezetője)

**Határidő:** azonnal

***3./ Javaslat Szombathely Megyei Jogú Város Önkormányzata 2021. évi költségvetéséről szóló 7/2021. (II.25.) önkormányzati rendelet III. számú módosításának megalkotására***

 ***Előadók:*** *Dr. Nemény András polgármester*

 *Dr. Horváth Attila alpolgármester*

 *Dr. Károlyi Ákos jegyző*

***Meghívott:*** *Gáspárné Farkas Ágota**könyvvizsgáló*

**Szombathely Megyei Jogú Város Önkormányzata Közgyűlésének**

**1/2022. (II.2.) önkormányzati rendelete**

**az önkormányzat 2021. évi költségvetéséről szóló 7/2021. (II.25.) önkormányzati rendelet módosításáról**

 ***4./ Javaslat ingatlanokkal kapcsolatos döntések meghozatalára***

 ***Előadók:*** *Dr. Nemény András polgármester*

 *Dr. Horváth Attila alpolgármester*

***Meghívott:*** *Dr. Németh Gábor, a SZOVA Zrt. vezérigazgatója*

**I.**

**23/2022. (I.27.) Kgy. sz. határozat**

1. A Közgyűlés az Eurosolving Kft. részére az AGORA – Savaria Filmszínház területén működő kávézóra vonatkozóan – a 61/2020. (II. 27.) Kgy. sz. határozat alapján – megkötött bérleti szerződésben meghatározott 1.100.000 Ft + ÁFA/hónap bérleti díj 550.000 Ft + ÁFA/hónap összegű részére fizetési halasztást engedélyez 2022. január 1. napjától 2022. december 31. napjáig tartó időtartamra azzal, hogy a bérlő a halasztásra engedélyezett összeget 2023. január 1. és 2025. december 31. közötti időtartamban, havonta egyenlő arányban elosztva – a bérleti szerződésben szereplő, aktualizált havi bérleti díjon felül – köteles megfizetni.
2. A Közgyűlés úgy dönt, hogy, amennyiben a halasztott bérleti díj megfizetésére rendelkezésre álló, az 1. pontban meghatározott időtartam alatt a bérleményre vonatkozó bérleti szerződés bármely okból megszűnik, a halasztásra engedélyezett bérleti díjból fennmaradó összeget az Eurosolving Kft. bérlő a megállapodás megszűnésének időpontjáig, egy összegben köteles megfizetni Bérbeadó részére.
3. A Közgyűlés felhatalmazza az AGORA Savaria Kulturális és Médiaközpont Nonprofit Kft. ügyvezetőjét a bérleti szerződés módosítására az 1. és 2. pontokban foglaltaknak megfelelően.

**Felelős:** Dr. Nemény András polgármester

 Dr. Horváth Attila alpolgármester

 Dr. Károlyi Ákos jegyző

 (A végrehajtásért:

Nagyné dr. Gats Andrea, a Jogi és Képviselői Osztály vezetője

Horváth Zoltán, az AGORA Savaria Kulturális és Médiaközpont Nkft. ügyvezetője)

**Határidő:** azonnal

**II.**

**24/2022. (I.27.) Kgy. sz. határozat**

1. Szombathely Megyei Jogú Város Közgyűlése a SZOVA Nonprofit Zrt. tulajdonát képező 12607/6 helyrajzi számú ingatlanra vonatkozóan a SZOVA Nonprofit Zrt. mint eladó, valamint a Bálint-Ép Kft. mint vevő közötti ingatlan adásvételi szerződést az előterjesztés 1. számú mellékletét képező tartalommal jóváhagyja.
2. Szombathely Megyei Jogú Város Közgyűlése a SZOVA Nonprofit Zrt. tulajdonát képező 12607/5 helyrajzi számú ingatlanra vonatkozóan a SZOVA Nonprofit Zrt. mint eladó, valamint a KNK Ingatlan Kft. mint vevő közötti ingatlan adásvételi szerződést az előterjesztés 2. számú mellékletét képező tartalommal jóváhagyja.

**Felelős:** Dr. Nemény András polgármester

 Dr. Horváth Attila alpolgármester

 Horváth Soma alpolgármester

 Dr. Károlyi Ákos jegyző

 (A végrehajtásért:

Nagyné dr. Gats Andrea, a Jogi és Képviselői Osztály vezetője

Dr. Németh Gábor, a SZOVA Nonprofit Zrt. vezérigazgatója)

**Határidő:** azonnal

 ***5./ Javaslat fejlesztésekkel kapcsolatos döntések meghozatalára***

***Előadók:*** *Dr. Nemény András polgármester*

 *Dr. Horváth Attila alpolgármester*

**I.**

**25/2022. (I.27.) Kgy. számú határozat**

Szombathely Megyei Jogú Város Közgyűlése„A szombathelyi Gothard-kastély állagmegóvása” című projekttel kapcsolatos tájékoztatást tudomásul veszi, továbbá felkéri a Polgármestert, hogy a megkeresésekre adott válaszok beérkezését követően gondoskodjon előterjesztés készítéséről a Közgyűlés ülésére.

**Felelősök:** Dr. Nemény András, polgármester

 Dr. Horváth Attila, alpolgármester

 Dr. Károlyi Ákos, jegyző

 (A végrehajtás előkészítéséért:

 Nagyné dr. Gats Andrea, a Jogi és Képviselői Osztály vezetője

**Határidő:** azonnal

**II.**

**26/2022. (I.27.) Kgy. számú határozat**

Szombathely Megyei Jogú Város Közgyűlése a szombathelyi Őrség utca burkolatának felújításával kapcsolatos pályázat benyújtásának javaslatát megtárgyalta, és a következő döntést hozta:

1. A Közgyűlés úgy határoz, hogy Szombathely Megyei Jogú Város Önkormányzata a Belügyminisztérium által a 2022. évi önkormányzati feladatellátást szolgáló fejlesztések támogatására kiírt pályázati felhívásra az előterjesztés szerinti tartalommal támogatási kérelmet nyújtson be „A szombathelyi Őrség utca burkolatának felújítása” címen, amely utca helyrajzi számai a következők: 8666, 8726, 8635.
2. A pályázathoz szükséges 52.098.526,- Ft önerőt nyertes pályázat esetén az Önkormányzat a 2022. évi költségvetésében biztosítja.

**Felelős:** Dr. Nemény András, polgármester

 Dr. Horváth Attila, alpolgármester

 Dr. Károlyi Ákos, jegyző

(A végrehajtás előkészítéséért:

Nagyné dr. Gats Andrea, a Jogi és Képviselői Osztály vezetője

Stéger Gábor, a Közgazdasági és Adó Osztály vezetője)

**Határidő:** azonnal

**III.**

**27/2022. (I. 27.) Kgy. sz. határozat**

A Közgyűlés tudomásul veszi a 2021. évi önkormányzati feladatellátást szolgáló fejlesztések támogatására kiírt pályázati felhívásra benyújtott – a szombathelyi Bárdos Alice utca burkolatának felújítása című – pályázat eredményéről szóló tájékoztatót.

**Felelős:** Dr. Nemény András, polgármester

 Dr. Horváth Attila, alpolgármester

 Dr. Károlyi Ákos, jegyző

(A végrehajtás előkészítéséért:

Nagyné Dr. Gats Andrea, a Jogi és Képviselői Osztály vezetője

Stéger Gábor, a Közgazdasági és Adó Osztály vezetője)

**Határidő:** azonnal

**IV.**

**28/2022. (I. 27.) Kgy. sz. határozat**

Szombathely Megyei Jogú Város Közgyűlése a Take-IT-home projektben való részvételről szóló előterjesztést megtárgyalta, és támogatja a pályázat benyújtását. A Közgyűlés a pályázathoz szükséges önerőt – nyertes pályázat esetén – az Önkormányzat 2022. évi költségvetésében biztosítja. A Közgyűlés felkéri a Polgármestert a támogatási kérelem benyújtásához szükséges intézkedések megtételére.

**Felelős:** Dr. Nemény András, polgármester

 Dr. Horváth Attila, alpolgármester

 Dr. Károlyi Ákos, jegyző

(A végrehajtás előkészítéséért:

Nagyné Dr. Gats Andrea, a Jogi és Képviselői Osztály vezetője

Vinczéné dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője)

**Határidő:** 2022. február 23.

 ***6./ Javaslat szombathelyi bérlakás program támogatására***

***Előadók:*** *Dr. Nemény András polgármester*

 *Dr. László Győző alpolgármester*

**29/2022. (I.27.) Kgy. számú határozat**

Szombathely Megyei Jogú Város Közgyűlése a „Javaslat szombathelyi bérlakás program támogatására” című előterjesztést megtárgyalta. A Közgyűlés kinyilvánítja, hogy egyetért 200 darab lakás bevonásával a bérlakásgazdálkodás szombathelyi rendszerébe, a későbbiekben a Közgyűlés által meghatározott helyszíneken és módon, megfelelő, előzetes lakossági tájékoztatást követően.

**Felelős:** Dr. Nemény András polgármester

 Dr. László Győző alpolgármester

 /a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője/

**Határidő:** azonnal

**30/2022. (I.27.) Kgy. számú határozat**

A Közgyűlés egyetért azzal, hogy a Jászai Mari utca 2. szám alatti ingatlanon – a SZOVA Zrt. jelenlegi tevékenységének megszűnését követően - a környék parkolási problémáinak enyhítése érdekében elsődlegesen garázsok építése valósuljon meg.

**Felelős:** Dr. Nemény András polgármester

 Dr. László Győző alpolgármester

 /a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője

 Kalmár Ervin, a Városüzemeltetési Osztály vezetője/

**Határidő:** azonnal

 ***7./ Javaslat Szombathely Megyei Jogú Város Önkéntes Koncepciója és Stratégiája elfogadására***

***Előadók:*** *Dr. Nemény András polgármester*

 *Dr. László Győző alpolgármester*

**31/2022. (I.27.) Kgy. számú határozat**

Szombathely Megyei Jogú Város Közgyűlése a Szombathely Megyei Jogú Város Önkéntes Koncepciója és Stratégiája elfogadásáról szóló javaslatot megtárgyalta, és az előterjesztés mellékletét képező dokumentumot elfogadja azzal, hogy a Kulturális, Oktatási és Civil Bizottság ülésére kerüljön előterjesztésre annak felülvizsgálata, milyen humánerőforrás áll rendelkezésre a stratégiában foglalt önkéntes munkával kapcsolatos hivatali feladatok elvégzésére.

**Felelős:** Dr. Nemény András polgármester

 Dr. László Győző alpolgármester

 Putz Attila, a Kulturális, Oktatási és Civil Bizottság elnöke

 /a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője Németh Ákos tanácsnok közreműködésével/

**Határidő:** azonnal, illetve a Kulturális, Oktatási és Civil Bizottság februári ülése

 ***8./ Tájékoztató a lejárt határidejű közgyűlési határozatok végrehajtásáról***

 ***Előadó:*** *Dr. Károlyi Ákos jegyző*

**32/2022. (I.27.) Kgy. sz. határozat**

1. A Közgyűlés a lejárt határidejű közgyűlési határozatok végrehajtásáról szóló tájékoztatót elfogadja.

2. A Közgyűlés jóváhagyja a 143/2021. (IX.30.) Kgy. sz. határozat 2. pontja határidejének 2022. február 28. napjára történő módosítását.

**Felelős:** Dr. Károlyi Ákos jegyző

(A végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő:** a 2. pontban foglaltak szerint

***9./ Jegyzői tájékoztató a Polgármesteri Hivatal törvényességi és hatósági munkájáról, a Hivatal tevékenységéről***

***Előadó:*** *Dr. Károlyi Ákos jegyző*

**33/2022. (I.27.) Kgy. számú határozat**

A Közgyűlés a törvényesség helyzetéről és a hatósági munkáról, valamint a Hivatal tevékenységéről szóló tájékoztatót elfogadja.

**Felelős:** Dr. Károlyi Ákos jegyző

**Határidő:** azonnal

 ***10./ Javaslat az országgyűlési egyéni választókerületi választási bizottság tagjainak megválasztására***

***Előadó:*** *Dr. Károlyi Ákos jegyző, a Vas 01.OEVK Választási Iroda Vezetője*

**34/2022. (I.27.) Kgy. számú határozat**

Szombathely Megyei Jogú Város Közgyűlése a választási eljárásról szóló 2013. évi XXXVI. törvény 22. §-ában foglaltak alapján Vas megye 01. számú országgyűlési egyéni választókerületi választási bizottság tagjává az alábbi személyeket választja meg:

Tagok: Dr. Hollósy Tamás

 Dr. Bálint Mónika

 Dr. Molnár Balázs

Póttag: Dr. Tordai Ildikó

Dr. Szabóné Dr. V. Nagy Aliz

**Felelős:** Dr. Károlyi Ákos jegyző, a Vas 01. OEVI vezetője

**Határidő:** azonnal